SønderjyskE må undvære midtbanespilleren Marcel Rømer i fredagens møde med FC Nordsjælland, mens Troels Kløve formentligt bliver klar.

SønderjyskE har fredag aften besøg af FC Nordsjælland i sin tredje kamp i mesterskabsspillet, og det bliver et opgør uden midtbanespilleren Marcel Rømer.

Han er således røget på skadeslisten.

- Han fik en stempling i kampen mod FC Midtjylland, og jeg forventer ikke, at han bliver klar, siger cheftræner Claus Nørgaard til jv.dk.

Nørgaard klarmelder samtidigt Troels Kløve, der ikke var med mod FCM på grund af en mindre skade.